Source: https://www.brezno.sk/board.php?work=board_detail&BoardID=608
Timestamp: 2018-09-25 23:15:42+00:00
Document Index: 12616307

Matched Legal Cases: ['§ 117', '§ 62', '§ 66', '§ 10', '§ 17', '§12', '§ 66', '§ 5', '§ 12', '§ 284', '§ 285', '§ 286', '§ 288', '§ 62', '§ 52', '§ 53', '§ 54', '§ 61', '§ 26', '§ 26']

Stavebné povolenie - Doplnenie ČSPL Mazorník o ČS LPG | www.brezno.sk
Stavebné povolenie - Doplnenie ČSPL Mazorník o ČS LPG
MsÚ-10051/2018 -05
Dňa 15.6.2018 podali STK Brezno s.r.o., Cesta osloboditeľov 2826/10B, 977 01 Brezno žiadosť o stavebné povolenie na stavbu “Doplnenie ČSPL Mazorník o ČS LPG“ na pozemku C-KN parc.č. 3965/1 v k.ú. Brezno.
Stavebník má na základe listu vlastníctva č.12180 vlastnícky vzťah k pozemku parc.č. 3965/1 k.ú. Brezno.
Mesto Brezno ako príslušný stavebný úrad podľa § 117 ods. 1 zákona č. 50/76 Zb. o územnom plánovaní a stavebnom poriadku (stavebný zákon) v znení neskorších predpisov ďalej len stavebný zákon), preskúmal žiadosť stavebníka v stavebnom konaní s dotknutými orgánmi a so známymi účastníkmi konania a po preskúmaní podľa § 62 stavebného zákona rozhodol takto:
“Doplnenie ČSPL Mazorník o ČS LPG“
na pozemku C-KN parc.č. 3965/1 k.ú. Brezno pozostávajúca zo zrealizovania stojanu čerpacej stanice LPG sa podľa § 66 stavebného zákona v znení neskorších noviel a § 10 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona
Stavbu je možné realizovať za nasledovných podmienok:
Čerpacia stanica bude slúžiť pre príjem, skladovanie a výdaj skvapalnených uhľovodíkových plynov propánu a butánu, medzinárodné zaužívané označenie LPG (Liquified Petroleum Gas) prevažne pre osobné automobily. ČS LPG sa bude nachádzať v existujúcom motoristickom areáli Mazorník, ktorého súčasťou je čerpacia stanica pohonných látok a stredisko STK. Areál sa nachádza po pravej strane št.cesty II/529, Cesta osloboditeľov, v smere Brezno-Hriňová. Navrhovaný areál ČS LPG bude umiestnený na parcele.č. 3965/1 k.ú. Brezno. Obsluhu technologického zariadenia budú zabezpečovať pracovníci z prevádzky existujúcej ČS PL, sociálne a hygienické priestory budú mať v existujúcom kiosku. Na čerpacej stanici bude vydávať LPG z jedného výdajného zariadenia na jednom výdajnom mieste.
Dopravné napojenie areálu zo št. cesty je existujúce. Príjazd k výdajnému stojanu LPG . ako aj výjazd z priestoru výdaja, je po existujúcej areálovej komunikácii. Rozšíri sa len spevnená plocha
v priestore tankovacieho stánia vozidla pred stojanom, o výmere cca 48m2. Radenie vozidiel bude vyznačené vodorovným a zvislým dopravným značením. Vo vzdialenosti 5m od priestoru tankovania bude umiestnená STOP čiara so zákazom vjazdu pre prichádzajúce vozidlá v prípade, že pri výdajnom stojane už tankuje vozidlo. Na komunikácii bude vyznačené aj miesto pre stáčaciu autocisternu.
Podzemný zásobník LPG o rozmeroch: dĺžka 7,79m, priemer zásobníka 1,25m bude umiestnený na pozemku C-KN parc.č. 3965/1 k.ú. Brezno vo vzdialenosti 5,935m od juhozápadne hracice s pozemkom C-KN parc.č. 3965/4 k.ú. Brezno. Zásobník s čerpacím zariadením bude umiestnený v zelenej ploche do výkopovej jamy a uložený na základovú žel.bet.dosku buď na podstavce nádrže alebo do lôžka zo suchej betónovej zmesi. Pri betonáži dosky sa osadia kotevné prvky pre ukotvenie opásania. Dno výkopovej jamy sa spevní zhutneným štrkopieskovým lôžkom. Po zmontovaní technológie sa zásobník obsype pieskom. Pred obsypom je zásobník potrebné ochrániť geotextíliou. Zvyšný priestor sa dosype zhutnenou zeminou.
Rozšírená spevnená plocha v šírke 2,5m bude naväzovať na jestvujúcu vnútroareálovú komunikáciu na pozemku C-KN parc.č. 3965/1 k.ú. Brezno pri jej juhozápodnom okraji.
Výdajný stojan LPG bude umiestnený juhozápadne od rozšírenej spevnej plochy v murovanom prístrešku o rozmeroch 1,6 x 2,6m, ktorý bude zo strany spevnenej plochy otvorený, prístrešok bude prevedený ako murovaný z DT šírky 200mm, uložený na základových pásoch z prostého betónu, prestrešný plochou strechou výšky 2,34m., dažďové vody zo strechy prístrešku sú vyvedené na terén na pozemku stavebníka. Spevnená plocha okolo výdajného zariadenia ako aj chodník od výdajného zariadenia ku vstupnému poklopu podzemného zásobníka budú vyhotovené z betónovej zámkovej dlažby, uloženej do piesku s podkladovou betónovou vrstvou na lôžku zo zhutneného štrkopiesku. Plocha okolo stojana - výdajný ostrovček musí byť vyvýšený nad okolitou plochou vozovky min. o 120mm.
Čerpacia stanica LPG ako funkčný celok v zmysle vyhl. MPSV AR č. 508/2009 Z.z. patrí medzi vyhradené technické zariadenia plynové, zaradené do skupiny A, písmeno c. Maximálny prevádzkový tlak 1,56 MPa.
Zmontovaný celok pozostáva:
-z jedného podzemného zásobníka o objeme 9,m3 ktorý je určený na skladovanie skvapalneného LPG s čerpadlom
-z rozvodného potrubia s poistnými armatúrami
-z výdajného stojana LPG
-z prevádzkového rozvodu silnoprúdu
Obsluhu ČS LPG budú zabezpečovať pracovníci zo smeny na čerpacej stanici pohonných látok, sociálne zázemie budú mať v existujúcom objekte kiosku ČS. Stáčacím miestom pre auto cisternu bude slúžiť vyznačená plocha na spevnenej ploche čerpacej stanice, pred zásobníkom vo vzdialenosti 5m od účinného dosahu výdaj nej hadice stojanu LPG.
Navrhovaná technológia výdaja LPG bude pre účely zásobovania elektrickou energiou
napojená podzemným káblom z nového technologického rozvádzača, ktorý sa napojí káblom
CYKY-J 4x10 z jestvujúceho hlavného rozvádzača.
Vonkajšia ochrana pred bleskom pozostáva zo zbernej, zvodovej a uzemňovacej sústavy:
Z výpočtu rizika podľa STN EN 62305-2 vyplýva, že objekt čerpacej stanice vzhľadom na priestory s nebezpečenstvom výbuchu musí byť zaradený do prvej kategórie ochrany LPS l (LPS = systém ochrany pred bleskom), objekt musí byť vybavený manuálnou ochranou proti požiaru a koordinovanou ochranou prepäťovými ochranami. Od kategórie LPS závisí vyhotovenie zbernej, zemniacej a zvodovej sústavy.
Bleskozvod sa navrhuje iba pre normálnu prevádzku - mimo stáčania a výdaja PHo. Musia sa prijať opatrenia, aby stáčanie a výdaj LPG počas búrky bolo zakázané.
V rámci uzemnenia sa rieši pripojenie novonavrhnutých zariadení k spoločnej uzemňovacej sieti, ku ktorej sa pripojí dóm nádrže, výdajný stojan a uzemňovacia svorka autocisterny. Ako zemniče sa navrhujú vodiče FeZn 30x4mm. Zemný odpor uzemňovacej sústavy nesmie presiahnuť hodnotu 2 ohmy.
5) Stavba bude ukončená do 31.12.2018.
6) Stavba bude uskutočňovaná prostredníctvom zhotoviteľa, 15 dní po výberovom konaní nahlásiť meno a sídlo oprávneného zhotoviteľa na stavebný úrad.
7) Projektovú dokumentáciu stavby vyhotovil Ing. Vladimír Fejlek, autorizovaný stavebný inžinier, č. oprávnenia 06092642*A*1.
9) Pri stavbe použiť vhodné stavebné výrobky v zmysle zák.č.90/1998 Z.z. o stavebných
výrobkoch v znení neskorších noviel.
10) Stavbu označiť na viditeľnom mieste údajmi o povolení stavby.
11) Prípadné škody, ktoré v priebehu výstavby vzniknú na susedných nehnuteľnostiach bezodkladne odstrániť, prípadne kompenzovať v plnej výške preukázaných nákladov.
OÚ BREZNO, OSŽP, úsek ŠSOO (vyj:OU-BR-OSZP-2018/004543-002 zo dňa 1.6.2018)
Pred ukončením stavby požiadať tunajší úrad o súhlas na vydanie rozhodnutia na užívanie stavby časti stredného zdroja znečisťovania - čerpacej stanice LPG podľa § 17 ods. 1 písm. a) zákona o ovzduší.
K žiadosti podľa bodu 1. predložiť:
a) návrh prevádzkovej evidencie podľa vyhlášky MŽP SR č. 231/2013 Z.z. o informáciách podávaných Európskej komisii, o požiadavkách na vedenie prevádzkovej evidencie, o údajoch oznamovaných do Národného emisného informačného systému a o súbore technicko-prevádzkových parametrov a technicko-organizačných opatrení;
b) prevádzkový poriadok, resp. pokyny obsluhy z hľadiska ochrany ovzdušia.
So žiadosťou o užívanie stavby je potrebné predložiť samostatnú žiadosť o schválenie spôsobu postupu výpočtu množstva emisií znečisťujúcich látok pre určenie výšky ročného poplatku za znečist\'ovanie ovzdušia v zmysle vyhlášky MŽP SR č. 411/2012 Z.z. o monitorovaní emisií zo stacionárnych zdrojov znečisťovania ovzdušia a kvality ovzdušia v ich okolí.
Akékoľvek zmeny oproti predloženým dokumentom s dopadom na ovzdušie musia byť prerokované a schválené tunajším úradom ako príslušným orgánom ochrany ovzdušia.
OÚ BREZNO, OSŽP, úsek ŠVS (vyj:OU-BR-OSZP-2018/004595-002 zo dňa 21.5.2018)
-Pri realizácii podľa PS dodržať ochranné pásmo vodovodu a kanalizácie s prípojkami podľa STN 75 5401, STN 73 6701 a ON 75 5411.
EIC s.r.o. Košice, Inšpekčný orgán typu A, odborné stanovisko ku konštrukčnej dokumentácii vyhradeného technického zariadenia elektrického č. S/2018/01016/EIC IO/EZ zo dňa 11.5.2018
EIC s.r.o. Košice, Inšpekčný orgán typu A, odborné stanovisko ku konštrukčnej dokumentácii vyhradeného technického zariadenia tlakového č. S/2018/01016/EIC IO/TZ zo dňa 10.5.2018
EIC s.r.o. Košice, Inšpekčný orgán typu A, odborné stanovisko ku konštrukčnej dokumentácii vyhradeného technického zariadenia plynového č. S/2018/01016/EIC IO/PZ zo dňa 10.5.2018
-Zariadenie (VTL plynovod) vyhotovené v súlade s odborným stanoviskom ku konštrukčnej dokumentácii môže byť uvedené do prevádzky až po vykonaní skúšok oprávnenou právnickou osobou v zmysle §12 Vyhl. č 508/2009 Z.z
EIC s.r.o. Košice, Inšpekčný orgán typu A, odborné stanovisko k dokumentácii s technickým zariadením č. S/2018/01016/EIC IO/SA zo dňa 14.5.2018
-v zmysle § 66 stavebného zákona poredložiť oprávnenej právnickej osobe podrobnejšiu dokumentáciu na opätovné posúdenie, v zmysle bodu 4.1. (realizačný projekt, časti projektu)
4.1 Pre konštrukčnú dokumentáciu vyhradeného technického zariadenia \"PS 01 technológia ČS LPG - Tlaková nádoba zásobníka plynu a zariadenie prekročeniu najvyššieho dovoleného tlaku, časť: Technologická ELI a MaR ČS PHM\" je potrebné zabezpečiť odborné stanovisko v zmysle § 5
vyhlášky Č. 508/2009 Z. z. v platnom znení. Odborné stanovisko ku konštrukčnej dokumentácii Vám na základe objednávky môže zabezpečiť EIC s.r.o.
4.2 Pred uvedením do prevádzky je potrebné na vyhradenom technickom zariadení \"PS 01 technológia ČS LPG - Tlaková nádoba zásobníka plynu a zariadenie prekročeniu najvyššieho dovoleného tlaku, časť: Technologická ELI a MaR ČS PHM\" vykonať úradnú skúšku v zmysle § 12 vyhlášky Č. 508/2009 Z. z. v platnom znení. Úradnú skúšku Vám na základe objednávky môže zabezpečiť EIC s.r.o.
4.3 Termín a miesto kolaudácie je potrebné písomne oznámiť miestne príslušnému inšpektorátu práce.
4.4 Inšpekčný výkon bol vykonaný v plnom rozsahu podľa pracovného postupu č.PP/IO/SA/02/15
4.5 Inšpekčný orgán EIC IO môže vykonať inšpekciu podľa STN EN ISO/IEC 17020:2012 posúdením súladu vyhotovenia stavby (v príslušnej etape výstavby) a technických zariadení, ktoré sú v nej inštalované alebo namontované s požiadavkami bezpečnosti technických zariadení (predkolaudačné inšpekcie),
SPP-D a.s. Bratislava, vyj.č. TD/NS/0297/2017/Ba z 9.5.2018
-Po posúdení predloženej projektovej dokumentácie vyššie uvedenej stavby konštatujeme, že umiestnenie vyššie uvedenej stavby nie je v kolízií s existujúcicmi plynárenskými ariadeniami v správe SPP-D,
-stavebník je povinný pri realizácií stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov,
-ak pri výkopových prácach bude odkryté plynárenské zariadenie, je stavebník povinný kontaktovať pred zasypaním výkopu zástupcu SPP-D na vykonanie kontroly stavu obnaženého plynárenského zariadenia, podsypu a obsypu plynovodu a uloženia výstražnej fólie; výsledok kontroly bude zaznamenaný do stavebného denníka,
-prístup k akýmkol\'vek technologickým zariadeniam SPP-D nie je povolený a manipulácia s nimi je prísne zakázaná, pokia l\' sa na tieto práce nevzťahuje vydané povolenie SPP-D,
-upozorňujeme, že SPP-D môže pri všetkých prípadoch poškodenia plynárenských zariadení podať podnet na Slovenskú obchodnú inšpekciu (SOI), ktorá je oprávnená za porušenie povinnosti vochrannom a/alebo bezpečnostnom pásme plynárenského zariadenia uložiť podl\'a ustanovení Zákona o energetike pokutu vo výške 300,- € až 150 000,- €, poškodením plynárenského zariadenia môže dôjsť aj k spáchaniu trestného činu všeobecného ohrozenia podľa § 284 a § 285, prípadne trestného činu poškodzovania a ohrozovania prevádzky všeobecne prospešného zariadenia podl\'a § 286, alebo § 288 zákona Č. 300/2005 Z.z. Trestný zákon,
StVPS a.s. Banská Bystrica, vyj.č. 5672/2018-ZC1391-464 zo dňa 10.7.2018
Doporučujeme ochranné pásmo min. 2,0 m od osi vodovodnej prípojky na obidve strany min. 0,75 m od osi kanalizačnej prípojky na obidve strany (STN 756101).
Obchodné a obchodno-technické podmienky žiadame prejednať so zákazníckym centrom StVPS, a. s. Závod 01 Banská Bystrica, Partizánska cesta 73, Brezno Sekurisova Č. 4 ( doplnenie zmluvného vzťahu na vypúšťanie odpadových vôd do verejnej kanalizácie).
Doplnenú obchodnú zmluvu o odvádza ní odpadových vôd zo spevnených plôch 048 m2.
Slovak Telekom a.s. Bratislva, vyj.č. 6611813657 z 15.5.2018
Stavebník alebo ním poverená osoba je povinná v prípade ak zistil, že jeho zámer, pre ktorý podal uvedenú žiadosť je v kolízii so SEK Slovak Telekom,a.s. a/alebo DIGI SLOVAKIA, s.r.o. alebo zasahuje do ochranného pásma týchto sieti (najneskôr pred spracovaním projektovej dokumentácie stavby), vyzvať spoločnosť Slovak Telekom, a.s. na stanovenie konkrétnych podmienok ochrany alebo preloženia SEK prostredníctvom zamestnanca spoločnosti povereného správou sieti: jan .zauska@telekom.sk, 0902719521
Žiadateľ môže vyjadrenie použiť iba pre účel pre ktorý mu bolo vystavené. Okrem použitia pre účel konaní podľa stavebného zákona a následnej realizácie výstavby, žiadateľ nie je oprávnený poskytnuté informácie a dáta ďalej rozširovať, prenajímať alebo využívať bez súhlasu spoločnosti Slovak Telekom, a.s.
ORPZ v Brezne, ODI, vyj.č. ORPZ-BR-ODI1-2-057/2018 zo dňa 3.7.2018
Okresný dopravný inšpektorát v zmysle plnení úloh na úseku bezpečnosti a plynulosti cestnej premávky vydáva záväzné stanovisko v ktorom dáva súhlas s projektovou dokumentáciou pre stavebné povolenie za dodržania podmienok ustanovení zákona č. 135/1961 Zb. o pozemných komunikáciách (cestný zákon) v znení neskorších predpisov, zákona NR SR Č. 8/2009 Z. z. o cestnej premávke a o zmene a doplnení niektorých zákonov na pozemných komunikáciách v znení neskorších predpisov a vyhlášky MV SR Č. 9/2009 Z. z. Pred samotnou realizáciou stavby je potrebné predložiť projekt prenosného a trvalého dopravného značenia.
Okresný dopravný inšpektorát si vyhradzuje právo na doplnenie, resp. zmenu stanovených všeobecných podmienok pokiaľ si to vyžiada bezpečnosť a plynulosť cestnej premávky alebo iný verejný záujem.
14) Pred uvedením stavby do užívania požiadať príslušný stavebný úrad o vydanie kolaudačného rozhodnutia.
Dňa 15.6.2018 podali STK Brezno s.r.o., Cesta osloboditeľov 2826/10B, 977 01 Brezno žiadosť o stavebné povolenie na stavbu “Doplnenie ČSPL Mazorník o ČS LPG“ na pozemku C-KN parc.č. 3965/1 v k.ú. Brezno. Keďže žiadosť neposkytovala dostatočný podklad pre posúdenie navrhovanej stavby, stavebný úrad vyzval stavebníka listom č. MsÚ-2018/10051-02 zo dňa 21.6.2018 na doplnenie dokladov k podaniu a konanie prerušil rozhodnutím č. MsÚ-2018/10051-03 zo dňa 21.6.2018v lehote 60dní odo dňa jeho doručenia. Dňa 31.7.2018 stavebník podanie doplnil v rozsahu určenom výzvou č. MsÚ-2018/10051-02 zo dňa 21.6.2018. Na základe žiadosti stavebný úrad dňa 31.7.2018 oznámil všetkým účastníkom konania verejnou vyhláškou a dotknutým orgánom jednotlivo začatie stavebného konania a pretože boli stavebnému úradu dobre známe pomery staveniska a žiadosť poskytovala dostatočný podklad na posúdenie navrhovanej veci upustil od miestneho šetrenia a ústneho prejednania a pre uplatnenie námietok určil primeranú lehotu. V priebehu konania neboli uplatnené žiadne námietky a pripomienky účastníkov konania.
Stavebný úrad v uskutočnenom stavebnom konaní preskúmal predloženú žiadosť o stavebné povolenie z hľadísk uvedených v ustanoveniach § 62 ods. 1 a ods. 2 stavebného zákona a zistil, že uskutočnením stavby nie sú ohrozené záujmy spoločnosti ani neprimerane obmedzené či ohrozené práva a oprávnené záujmy účastníkov konania.
K vydaniu stavebného povolenia sa súhlasne vyjadrili nasledovné dotknuté orgány:
OÚ Brezno, odbor SŽP, úsek štátnej správy odpadového hospodárstva, OÚ Brezno, odbor SŽP, úsek štátnej správy ochrany prírody a krajiny, OÚ Brezno, odbor SŽP, úsek štátnej správy ochrany ovzdušia, OÚ Brezno, odbor SŽP, úsek štátnej vodnej správy, OÚ Brezno, odbor krízového riadenia, Mesto Brezno-Architekt mesta, MO SR ASM detašované pracovisko stred Banská Bystrica, ORHaZZ v Brezne, SPP-Distribúcia a.s. Bratislava, SD a.s. Žilina, StVPS a.s Banská Bystrica, Slovak Telekom a.s. Bratislava a E.I.C. Engineering inspection company s.r.o. Prešov.
Podkladom pre vydanie stavebného povolenia bola žiadosť a doklady k nej priložené, vyjadrenie dotknutých orgánov a poznatky územia stavebnému úradu známe.
Stavebné povolenie stratí platnosť, ak do dvoch rokov odo dňa keď nadobudlo právoplatnosť, nebude stavba začatá.
Stavba nesmie byť začatá, pokiaľ stavebné povolenie nenadobudne právoplatnosť (§ 52 zákona číslo 71/1967 Zb. v znení noviel).
Správny poplatok uhradený v zmysle zákona NR SR č.145/1995 Zb. o správnych poplatkoch v znení neskorších noviel vo výške 100,- € priamou platbou do pokladnice mestského úradu.
Poučenie: Podľa § 53 a § 54 zákona č. 71/1967 Zb. o správnom konaní v znení neskorších predpisov proti tomuto rozhodnutiu možno podať odvolanie do 15 dní odo dňa oznámenia rozhodnutia na Meste Brezne – stavebnom úrade so sídlom na Nám. gen. M. R. Štefánika č.1 v Brezne.
Toto rozhodnutie má povahu verejnej vyhlášky podľa ust. § 61 ods.4 zák. číslo 50/1976 Zb. o územnom plánovaní stavebnom poriadku (stavebný zákon) v znení neskorších predpisov.
V zmysle ust. § 26 ods.2 zák. číslo 71 /1967 Zb. o správnom konaní (správny poriadok) v znení neskorších predpisov musí byť toto rozhodnutie vyvesené po dobu 15 dní na úradnej tabuli mesta Brezno, 15-ty deň tejto lehoty je dňom doručenia tohto oznámenia účastníkom konania. V zmysle ust. § 26 ods.2 zák. číslo 71/1967 Zb. správnom konaní je toto rozhodnutie súčasne zverejnené na elektronickej úradnej tabuli na elektronickej úradnej mesta Brezno.
situacia_cs_lpg PDF - dokument 1.36 MB
Výberové konanie na obsadenie funkcie - Projektový manažér
25.09.2018 Ponuka práce
Uzavretie parkoviska v centrálnej časti mesta od 26.09.2018
25.09.2018 Všeobecné oznamy
Rozhodnutie vydané v zisťovacom konaní - I/66 Brezno – obchvat, II. etapa, 1. úsek
19.09.2018 Stavebný úrad